ARRIVA informuje o zmene cestovných poriadkov s platnosťou od 13. decembra

Nitra, 14. december 2020 – **Spoločnosti ARRIVA na Slovensku informujú o nových cestovných poriadkoch, ktoré platia od 13. decembra. Cestujúci v Nitrianskom, Trnavskom, Žilinskom a Košickom kraji nájdu odchody svojich spojov na webových stránkach spoločností ARRIVA NITRA, ARRIVA Trnava, ARRIVA Liorbus, ARRIVA Nové Zámky a ARRIVA Michalovce. Zmeny cestovných poriadkov autobusov zohľadňujú zmeny v cestovných poriadkoch súvisiacich vlakov i požiadavky cestujúcich a objednávateľov.**

„*Úprava časov odchodov našich autobusov je realizovaná každý rok, pričom sa zohľadňujú požiadavky našich objednávateľov – miest a samosprávnych krajov, ale aj cestujúcich, a zároveň prispôsobujú nadväznosti spojov k cestovným poriadkom vo verejnej doprave. Prichádza aj k optimalizácii jazdných časov autobusov na základe výstupov z GPS systému, ktorým sú autobusy ARRIVA vybavené,“* povedala Petra Helecz, riaditeľka pre obchod a komunikáciu spoločností ARRIVA na Slovensku.

Každoročná úprava cestovných poriadkov reaguje na životný rytmus cestujúcich. *„Mnohí cestujúci dnes majú posunuté pracovné smeny a ich pracovný deň sa nekončí často pred piatou popoludní. Verejná osobná doprava môže pomôcť zlepšiť dopravnú situáciu v mestách a ich okolí. Verejná autobusová doprava zabezpečuje dostupnosť aj pre ľudí z obcí a prispieva k jednak zlepšeniu mobility, ale aj životného prostredia. Cestujúcim ponúkame možnosť cestovať bezpečne, pohodlne a načas,“* dodala Petra Helecz,riaditeľka pre obchod a komunikáciu spoločností ARRIVA na Slovensku.

**ARRIVA NITRA**

**Linky prímestských autobusov**

V rámci prímestských autobusov ARRIVA NITRA dochádza k viacerým zmenám v dopravnej prevádzke prímestských autobusových liniek. Zmeny súvisia s prispôsobením odchodov a vzájomnú nadväznosť autobusových spojov, a zároveň nadväznosť na vlakovú dopravu, čo uvíta značná časť cestujúcej verejnosti. Presný súpis zmien, ku ktorým dochádza, nájdu cestujúci na stránke [ARRIVA Nitra](https://arriva.sk/nitra/zmena-cestovnych-poriadkov-primestskej-dopravy-od-13-decembra-2020/). Nové cestovné poriadky sú v sekcii cestovné poriadky.

**Mestská autobusová doprava v Nitre, Zlatých Moravciach a vo Vrábľoch**

V mestskej autobusovej doprave bude zmena k 13. 12. 2020 len v úprave vybraných jazdných časov medzi zastávkami. Pre cestujúcich tak neprichádza k zásadným zmenám, na niektorých zastávkach a linkách sa cestujúci môžu stretnúť s časovým posunom spoja o 1-2 min. Ďalšie informácie, nielen o cestovných poriadkoch, nájdu cestujúci na stránke [ARRIVA Nitra.](https://arriva.sk/nitra/)

**ARRIVA NOVÉ ZÁMKY**

**Prímestská autobusová doprava**

Odchody prímestských autobusových liniek ARRIVA Nové Zámky majú v dopravnej prevádzke s platnosťou od 13. decembra 2020 niekoľko zmien. Z dôvodu lepšej vzájomnej nadväznosti autobusov a lepšej nadväznosti na vlakovú dopravu prichádza k posunu času odchodu niektorých spojov. Súpis všetkých zmien vrátane nových cestovných poriadkov nájdu cestujúci na stránke [ARRIVA Nové Zámky](https://arriva.sk/nove-zamky/zmena-cestovnych-poriadkov-primestskej-dopravy-od-13-decembra-2020/).

**Mestská autobusová doprava v Nových Zámkoch, Leviciach, Komárne, Šali, Štúrove, Šuranoch a Šahách**

Pri celoplošnej zmene cestovných poriadkov prechádzajú linky mestskej hromadnej dopravy lendrobnými úpravami. Viac informácií nájdu cestujúci na stránke [ARRIVA Nové Zámky](https://arriva.sk/nove-zamky/mestska-doprava/cestovne-poriadky/) v sekcii cestovné poriadky.

**ARRIVA TRNAVA**

**Prímestská autobusová doprava**

Prímestské autobusové linky spoločnosti ARRIVA Trnava prešli niekoľkými zmenami, medzi ktorými sú úpravy časov odchodov autobusov. Cieľom zmien je priniesť cestujúcej verejnosti plynulejšiu vzájomnú nadväznosť autobusových spojov, nadväznosť na vlakové spojenia. Presné časy odchodov a informácie o zmenách týkajúcich sa nového cestovného poriadku nájdu cestujúci na stránke [ARRIVA Trnava](https://arriva.sk/trnava/primestska-doprava/cestovne-poriadky/#primesto-trnava) v sekcii cestovné poriadky.

**Mestská autobusová doprava v Trnave, Piešťanoch, Senici a Hlohovci**

S ohľadom na požiadavky cestujúcich zmeny súvisia so zrýchlením spojov a ich vzájomnou nadväznosťou a nadväznosťou na odchody vlakov. Platné cestovné poriadky nájdu cestujúci na [stránke ARRIVA](https://arriva.sk/trnava/mestska-doprava/cestovne-poriadky/) Trnava.

**ARRIVA MICHALOVCE**

**Prímestská autobusová doprava v Michalovciach, Sobranciach, Trebišove**

V prípade prímestských spojov dochádza od 13. decembra k drobným úpravám časov odchodov. Hlavným cieľom zmien je skrátiť dĺžku cestovania, zlepšiť vzájomnú nadväznosť autobusových spojov, ale aj nadväznosť na grafikon vlakových spojení. Viac informácií a presné časy odchodov nájdu cestujúci na [stránke ARRIVA](https://arriva.sk/michalovce/primestska-doprava/cestovne-poriadky/) Michalovce.

**ARRIVA LIORBUS**

**Prímestská autobusová doprava v Liptovskom Mikuláši, Ružomberku, Dolnom Kubíne, Námestove a Trstenej**

K lepšej vzájomnej nadväznosti autobusových spojov a nadväznosti na nový grafikon železničných prepravcov, prichádza aj k drobným úpravám v cestovných poriadkoch prímestských liniek. Presné časy odchodov autobusov a viac informácií nájdu cestujúci na stránke [ARRIVA Liorbus](https://arriva.sk/liorbus/primestska-doprava/cestovne-poriadky/) v sekcii cestovné poriadky.

**Mestská autobusová doprava v Liptovskom Mikuláši a Dolnom Kubíne**

Rovnako, ako v prípade prímestskej autobusovej dopravy, aj mestská autobusová doprava prešla len drobnými zmenami úpravou časov odchodov autobusových spojení tak, aby vyhovovali čo najväčšiemu množstvu reálnych podnetov od cestujúcich. V Liptovskom Mikuláši  sa  v spolupráci s objednávateľom posiluje taktová doprava aj zavedením novej linky.

Ďalšie informácie nájdu cestujúci na [stránke dopravcu](https://arriva.sk/liorbus/). Mestská hromadná doprava je v meste Ružomberok podľa aktuálne platného zmluvného vzťahu obyvateľom a návštevníkom mesta k dispozícii do konca roka 2020.

Poskytovať modernú, spoľahlivú dopravu a cestujúcim zaistiť možnosť spoločne cestovať bezpečne, pohodlne a načas sú dlhodobým záväzkom spoločnosti ARRIVA voči objednávateľom aj cestujúcim.

**ARRIVA na Slovensku a vo svete**

*Spoločnosť ARRIVA pôsobí na Slovensku od roku 2008 a je najsilnejším súkromným hráčom v autobusovej doprave v Slovenskej republike. Aktuálne pôsobí v Nitrianskom, Košickom, Žilinskom a Trnavskom kraji, kde zabezpečuje mestskú, prímestskú, zmluvnú a komerčnú autobusovú dopravu. V roku 2016 spustila spoločnosť prvé priame vlakové spojenie Nitry s Prahou a od roku 2017 prevádzkuje aj službu zdieľaných bicyklov, tzv. bikesharing. ARRIVA má na Slovensku takmer 2 400 zamestnancov a prevádzkuje 1 350 autobusov. Tvorí ju päť dopravných spoločností, servisná spoločnosť a centrála.*

*ARRIVA je jedným z popredných poskytovateľov osobnej dopravy v Európe, zamestnáva vyše 46 000 ľudí a ročne prepravuje 2,1 miliardy cestujúcich v 14 európskych krajinách. Je súčasťou Deutsche Bahn (DB), jednej z vedúcich spoločností v oblasti osobnej a logistickej dopravy na svete a je zodpovedná za regionálne služby v oblasti osobnej dopravy DB mimo Nemecka. Prevádzkuje autobusovú, železničnú a lodnú dopravu.*

**Kontakty pre médiá:**

Peter Húska Petra Helecz

0903 320 362 0918 864 966

[arriva@arthurmedia.sk](mailto:arriva@arthurmedia.sk) [press@arriva.sk](mailto:press@arriva.sk)